अफरीदी ने दिखाया रंग, बोले- पाक बॉर्डर पर खड़े हैं पठान | न्यूज़ 24
अफरीदी ने दिखाया रंग, बोले- पाक बॉर्डर पर खड़े हैं पठान
नई दिल्ली (3 अक्टूबर): कुछ दिनों पहले भारत से शांति की अपील करने वाले पाकिस्तान के क्रिकेटर शाहिद अफरीदी ने रंग दिखा दिया है। इस बार अफरीदी ने भारत को चेतावनी देते हुए कहा है कि पाक की सीमा पर पठान तैनात हैं।
अफरीदी ने यह बयान एक क्रिकेट शो में दिया। उनसे इस शो में एक भारतीय वेब पोर्टल की रिपोर्ट पर टिप्पणी करने को कहा गया था। इसमें अफरीदी के पिछले बयान के आधार कहा गया था कि अफरीदी भारतीय सेना से डर गए हैं। इस क्रिकेटर ने कहा, 'भारतीय पाकिस्तानी सेना की अग्रणी पंक्ति से अवगत नहीं हैं। इसमें पठान तैनात हैं। सारी सीमाओं की सुरक्षा पठान कर रहे हैं।'
आपको बता दें कि अफरीदी खुद एक पठान हैं। कुछ दिनों पहले ही अफरीदी ने एक ट्वीट में कहा था कि दोनों पड़ोसियों (भारत और पाकिस्तान) को युद्ध लड़ने के बजाए शांति कायम करनी चाहिए। पूर्व पाक कप्तान ने कहा था, 'पाकिस्तान शांति चाहने वाला देश है। जब बातचीत से मसले का हल निकल सकता है तो कड़े कदम क्यों उठाए जाएं।'